钦定古今图书集成/明伦汇编/宫闱典/第003卷 > 荆川稗篇 > 《为陈六宫谢章》前人
## 钦定古今图书集成/明伦汇编/宫闱典/第003卷 > 荆川稗篇 > 《为陈六宫谢章》前人

恭膺礼命，愧集丹缕之颜；拜奉曲私，愁萦翚羽之色。
鲁宫夜火，伯媛匪惊，楚榭奔涛，贞姜何惧？岂期日月
腾影，风云泻润。乃复位崇九御，声高六列，象服增华，
丹軿耀采。何以弼佐王风，克柔阴化？兢惶并集，追想
《流荇》之诗；荷据相并，遂失鸣环之节。